આદિત્ય સિંહ (શરમન જોશી) અને સિયા સિંહ (ઝરીન ખાન)ના હાથમાં ત્યારથી પારિવારિક બિઝનેસ છે જ્યારથી આદિત્યના મોટા ભાઇ વિક્રમનું મૃત્યુ થયું છે. તેમની જિંદગીમાં એક અજાણ્યો બિઝનેસમેન સૌરવ સિંઘાનિયા (કરણસિંહ) આવે છે. તે આદિત્યની કંપનીની સાથે મળીને બિઝનેસ કરવામાં રસ દાખવે છે. સૌરવ એક વિચિત્ર ઓફર આપે છે. આ બંને બિઝનેસમેનની વચ્ચે કાવ્યા (ડેઇઝી શાહ) ફસાયેલી છે, જે આદિત્યની સેક્રેટરી છે. કાવ્યા સૌરવને પ્રેમ કરી બેસે છે. કાવ્યા એ વાતથી અજાણ છે કે સૌરવ તેનો માત્ર ઉપયોગ કરી રહ્યો છે અને તે તેના હાથની કઠપૂતળી બની ગઇ છે. કાવ્યાનો ઉપયોગ સૌરવ આદિત્યને બરબાદ કરવામાં કરી રહ્યો છે. આગળની કહાણી આદિત્ય અને સિયાનું કામ એકસાથે મળીને સૌરવની અસલિયત જાણવાનું અને તેને ખુલ્લો પાડવાનું છે.આ ફિલ્મ દર્શકોને સંબંધોમાં પ્રેમ, નફરત અને ધોખાનો અહેસાસ કરાવે છે.